Publication: Magyar Közlöny
Issue: MK-2001-118 (Year: 2001, Number: 118)
Era: 1990-2004
Section: 3 38/1995. (IV. 5.) Korm. rendelet 1. § 7. pont.
Paragraph Index: 287

(1) Az üzemeltető kérelmére az OTH egy alkalommal, korlátozott időtartamra — legfeljebb 3 évre — engedélyt adhat arra, hogy a vízellátó rendszer olyan vizet szolgáltasson, amelynek minősége az 1. számú melléklet B) részében előírt vagy e rendelet hatálybalépését követően megállapított határértékeknek nem felel meg, feltéve, hogy az ivóvíz fogyasztása nem jelent veszélyt az emberi egészségre, és az ivóvízellátás az érintett területen más ésszerű módon nem biztosítható. Ebben az esetben az OTH az érintett vízminőségi jellemzőre ideiglenes határértéket állapít meg.

Source: https://magyarkozlony.hu/hivatalos-lapok/91cf84a88368859a5701b2e44603084289802819/dokumentumok/4c6ca999d48cc4759536864262e20c9bf031dd30/letoltes